CELEX: 32014R0186
Language: bg
Date: 2014-02-26 00:00:00
Title: Регламент (ЕС) № 186/2014 на Комисията от 26 февруари 2014 година за изменение на Регламент (ЕС) № 823/2012 по отношение на датите на изтичане на срока на одобрението на активните вещества етоксисулфурон, оксадиаржил и варфарин  текст от значение за ЕИП

27.2.2014   
            
            
               BG
            
            
               Официален вестник на Европейския съюз
            
            
               L 57/22
            
         
      РЕГЛАМЕНТ (ЕС) № 186/2014 НА КОМИСИЯТА
   
   от 26 февруари 2014 година
   за изменение на Регламент (ЕС) № 823/2012 по отношение на датите на изтичане на срока на одобрението на активните вещества етоксисулфурон, оксадиаржил и варфарин
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 17, втора алинея от него,
   като има предвид, че:
   
               (1)
            
            
               С Регламент (ЕС) № 823/2012 на Комисията (2) срокът на одобрението на активните вещества етоксисулфурон, оксадиаржил и варфарин, определен в Регламент за изпълнение (ЕС) № 540/2011 на Комисията (3), бе удължен до 31 юли 2016 г., с цел заявителите да могат да спазят изискването за тригодишно предизвестие, предвидено в член 15, параграф 1 от Регламент (ЕО) № 1107/2009.
            
         
               (2)
            
            
               Не бяха подадени заявления за подновяване на одобренията на активните вещества етоксисулфурон, оксадиаржил и варфарин, които да са в съответствие с изискването за тригодишно предизвестие.
            
         
               (3)
            
            
               Тъй като не бяха подадени такива заявления, е целесъобразно за дата на изтичане на срока на одобрението да бъде определена възможно най-ранната дата след първоначалната дата на изтичане на срока, определена преди приемането на Регламент (ЕС) № 823/2012.
            
         
               (4)
            
            
               Поради това Регламент (ЕС) № 823/2012 следва да бъде съответно изменен.
            
         
               (5)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Изменения на Регламент (ЕС) № 823/2012
   Член 1 от Регламент (ЕС) № 823/2012 се изменя, както следва:
   
               а)
            
            
               точка 1 се заменя със следното:
               
                           „(1)
                        
                        
                           31 юли 2016 г. по отношение на следните активни вещества: етофумезат (вписване 29), имазамокс (вписване 41), оксасулфурон (вписване 42), форамсулфурон (вписване 44), циазофамид (вписване 46), линурон (вписване 51), пендиметалин (вписване 53), трифлоксистробин (вписване 59), карфентразон етил (вписване 60), мезотрион (вписване 61), фенамидон (вписване 62) и изоксафлутол (вписване 63);“
                        
                     
         
               б)
            
            
               добавя се следната точка 4:
               
                           „(4)
                        
                        
                           31 март 2014 г. по отношение на следните активни вещества: етоксисулфурон (вписване 43), оксадиаржил (вписване 45) и варфарин (вписване 120).“
                        
                     
         Член 2
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 февруари 2014 година.
      
         
            За Комисията
         
         
            Председател
         
         José Manuel BARROSO
         
      
   
   
      (1)  ОВ L 309, 24.11.2009 г., стр. 1.
   
      (2)  Регламент (ЕС) № 823/2012 на Комисията от 14 септември 2012 г. за предоставяне на дерогация от Регламент за изпълнение (ЕС) № 540/2011 по отношение на датите на изтичане на срока на одобрението на активните вещества 2,4-ДБ, бензоена киселина, бета-цифлутрин, карфентразон етил, Coniothyrium minitans щам CON/M/91-08 (DSM 9660), циазофамид, цифлутрин, делтаметрин, диметенамид-Р, етофумезат, етоксисулфурон, фенамидон, флазасулфурон, флуфенацет, флуртамон, форамсулфурон, фостиазат, имазамокс, йодосулфурон, ипродион, изоксафлутол, линурон, малеинов хидразид, мекопроп, мекопроп-P, мезосулфурон, мезотрион, оксадиаржил, оксасулфурон, пендиметалин, пикоксистробин, пропиконазол, пропинеб, пропоксикарбазон, пропизамид, пираклостробин, силтиофам, трифлоксистробин, варфарин и зоксамид (ОВ L 250, 15.9.2012 г., стр. 13).
   
      (3)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).